title: كوڤيد-19
text: الإجراءات ديال الوقاية ضد العدوى كاتشمل الغسيل ديال اليدين ب شكل متكرر، التباعد الاجتماعي، الحجر الصحي، التغطية ديال الكحبة، و التأكد بيلا اليدين اللي ما مغسولينش يبقاو بعاد على الوجه. الاستعمال ديال الكمامات (ولا أي حاجة كاتقدر تدير الخدمة ديال الكمامات، بحال الزيف، الوشاح ديال الراس ... إلخ) منصوح بيه من طرف بزاف ديال الخبراء ديال الصحة ف البلايص العموميين، و كاينين بلدان اللي فرضو الاستعمال ديال الكمامة باش ينقّصو من الاحتمال ديال العدوى. الخبراء ديال الصحة كيقولو عوتاني بيلا الكمامات الطبية، بحال من النوع ديال ن-95، خاصهم يبقاو خاصين ب الخدّاما ف المجال ديال الصحة و ب الناس اللي كيعتانيو ب المراضين.